Óbudai Egyetem

Alkalmazott Informatikai és Alkalmazott Matematikai Doktori Iskola

Kedves AIAMDI Hallgatók!

2024. július 17. és 19. között, Gammarthban, Tunéziában rendezik az

**IEEE 28th International Conference on Intelligent Engineering Systems 2024**

**(**[**INES 2024**](http://www.ines-conf.org/ines-conf/2024index.html)**)**

nemzetközi konferenciát. A konferencián az AIAMDI hallgatói és a szekcióba cikket benyújtó más doktoriskolai hallgatók számára megszervezi a

***Special Session on Recent PhD Emerging Excellence in Intelligent Engineering***

című speciális szekciót.

A szekcióban *nemzetközi szintű előadási és publikációs lehetőséget biztosítunk* hallgatóinknak, akiktől várjuk, hogy új eredményeiket bemutassák és megméressék. Kérjük, öregbítsék Doktori Iskolánk fejlődő nemzetközi hírét! *Kutatásukban előrehaladott és a fokozatszerzési eljárás közelébe jutott hallgatóinktól elvárjuk a részvételt*. A cikket kérjük

**2024. április 30-ig**

a [konferencia benyújtó rendszerében,](http://www.ines-conf.org/ines-conf/2024paper.html) a fenti szekcióban elhelyezni. *Kérjük a konferencia lapján megadott formátum feltétlen és pontos betartását! A benyújtott cikkeknek a konferencia kiadványában, valamint az* [*IEEE XPlore*](http://ieeexplore.ieee.org/Xplore/home.jsp)*-ban való, rangot adó megjelenése csak eredeti cikk befogadását teszi lehetővé.* A Copyright-ot átadjuk. Fontos, hogy minden korábban megjelent publikációból idézett szövegre, ábrára stb. hivatkozzunk, és a hivatkozott publikációkat tartalmazza az irodalomjegyzék. *Ez érvényes korábbi saját publikációkra is!*

Publikációs kreditet csak a [Magyar Tudományos Művek Tárában](https://www.mtmt.hu/) (MTMT) elhelyezett, ott befogadott tudományos publikációért tudunk adni, az MTMT-ből kapott kivonat alapján. Az INES 2024 publikáció elfogadott tétel lesz ezen a listán.

*A benyújtáskor kapott azonosítót, a szerzők nevét, valamint a cikk címét a benyújtás után haladéktalanul küldje el* [Bácskai Zsuzsannának](mailto:%22Bácskai%20Zsuzsanna%22%20%3cbacskai.zsuzsanna@nik.uni-obuda.hu%3e), az AIAMDI titkárságára.

*Doktori kutatás eredményeit bemutató,* *megfelelő színvonalon, a fenti szekcióba benyújtott, a konferencia nemzetközi bírálati folyamatában elfogadott cikk AIAMDI előadó hallgatójának* konferencia részvételét a doktori iskola előre láthatóan finanszírozni tudja. Ezt az *elfogadási nyilatkozat beküldésével* együtt kell kérni.

Budapest, 2024. április 15.

Üdvözlettel

Horváth László

Operatív igazgató